Subject: [DKIM katki]Fwd: Lastekaitseseaduse ja täitemenetluse seadustiku muutmise seadus
From: EKPÜ <[email-masked]>
To: "Info - SOM" <[email-masked]>
Date: Fri, 16 Jan 2026 16:28:25 +0200

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

HOIATUS! See e-kiri võib olla liba-, õngitsus- või pahaloomuline, kuna on 
saadetud asutusest, kus meiliserver on vigaselt seadistatud.
Rohkem infot: KKK | teenusveeb <https://teenused.rit.ee/et/kkk>  -> E-post 
ja kalender.

Tere

Edastame Eesti Koolipsühholoogide Ühingu seisukoha Lastekaitseseaduse ja 
täitemenetluse seadustiku muutmise seaduse osas:

Sellega oleme igati sama meelt, et lastekaitsetöötajad on väga ülekoormatud 
ja lastekaitsesüsteem seetõttu muutust vajab.

Kui rääkida konkreetselt koolipsühholoogidest (keda on mainitud ka eelnõu 
seletuskirjas p.6.2  kui võimalikke juhtumikorraldaja rolli ülevõtjaid), 
siis soovime rõhutada, et psühholoog ei saa ega tohi võtta üle 
lastekaitsetöötaja rolli, mis hõlmab halduslikku vastutust, 
juhtumikorraldust ja võrgustikutöö koordineerimist.

Kui lastekaitsetöötaja ülesannete jagamise all peetakse silmas, et 
psühholoog aitab eristada hariduslikke ja psühholoogilisi muresid nendest, 
mis vajavad lastekaitsetöötaja sekkumist ning teeb koolipõhiseid sekkumisi, 
siis on see realistlik ja asjakohane (ent seda teeb koolipsühholoog juba 
praegu).

Koolipsühholoogi töö keskmes on lapse toimetulek koolis, mitte halduslik 
menetlus ega ametkondadevahelise koostöö korraldamine. Täpsemalt on 
koolipsühholoogi seadusekohaseks ülesandeks lapse „psühholoogilist arengut 
ja õppeprotsessis toimetulekut mõjutavate tegurite hindamine; õppija ja 
vanema nõustamine õppija isikliku elu, õppetööga ning vaimse tervisega 
seotud probleemidega toimetulekul, tunnetusprotsesside, vaimsete võimete, 
käitumis- ja suhtlemisoskuste arendamisel ning õpi- ja karjäärivalikute 
tegemisel; õppija toetamine ning vanema ja õppeasutuse töötajate nõustamine 
kriisisituatsioonist väljatulekuks toe korraldamisel”. Kui 
koolipsühholoogilt oodataks juhtumikorraldaja rolli, peaks ta paratamatult 
loobuma osast oma põhitegevustest, mis on lapse heaolu seisukohalt 
kriitilise tähtsusega.

Samuti rõhutame, et koolipsühholoogi töö põhineb usaldusel, 
konfidentsiaalsusel ning lapse, pere ja õpetajate neutraalsel toetamisel. 
Juhtumikorralduse ja võrgustikutöö koordineerimisega kaasneb aga 
administratiivne vastutus, vajadus langetada otsuseid, mis võivad lapsega 
seotud inimestele tuua kohustusi. See asetaks psühholoogi rolli, kus ta peab 
olema samaaegselt nii toetaja kui kontrollija. Meile tundub, et selline 
rollikonflikt muudaks psühholoogi töö olemust, sest psühholoog ei saa jääda 
lapse jaoks turvaliseks ja neutraalseks spetsialistiks, kui ta peab 
samaaegselt võtma seisukohti, tegema ametlikke hinnanguid ning juhtima ja 
kontrollima süsteemset sekkumist.

Seetõttu me arvame, et on oluline, et psühholoog jääks oma 
professionaalsesse rolli ning juhtumikorraldus ja võrgustikutöö 
koordineerimine oleks endiselt suuremate abivajaduste puhul 
lastekaitsetöötaja või vaid koolisisest sekkumist nõudvates olukrdades 
näiteks sotsiaalpedagoogi või HEV-koorineerija ülesanne. HEV-koordinaatori 
ülesanne ongi „korraldada koolisisest meeskonnatööd, mida on vaja õppe ja 
arengu toetamiseks, ning koordineerida koolivälises võrgustikutöös 
 osalemist”, vt PGS §46). Sotsiaalpedagoogi ülesannete hulka kuulub muu 
hulgas õpilase õppimiskohustuse täitmist takistavate probleemide 
kaardistamine, nende ennetus- ja lahendustegevuste koordineerimine (vt 
vastavat määrust tugispetsialistide teenuse kohta).

Kõige olulisem, et abi vajav laps oma murega erinevate vastutajate ja 
koordineerijate vahele ära ei kaoks.

Heade soovidega
Karmen Maikalu
Eesti Koolipsühholoogide Ühingu juht

---------- Forwarded message ---------
Saatja: <[email-masked] <mailto:[email-masked]> >
Date: E, 1. detsember 2025, 08:50
Subject: Lastekaitseseaduse ja täitemenetluse seadustiku muutmise seadus
To: MTÜ Lastekaitse Liit <[email-masked] 
<mailto:[email-masked]> >, Eesti Sotsiaaltöö Assotsiatsioon 
<[email-masked] <mailto:[email-masked]> >, SA Kutsekoda <[email-masked] 
<mailto:[email-masked]> >, Eesti Puuetega Inimeste Koda 
<[email-masked] <mailto:[email-masked]> >, Eesti Logopeedide Ühing 
<[email-masked] <mailto:[email-masked]> >, Eesti Sotsiaalpedagoogide Ühendus 
<[email-masked] <mailto:[email-masked]> >, 
Eesti Haridustöötajate Liit <[email-masked] <mailto:[email-masked]> >, Eesti 
Lasteaednike Liit <[email-masked] 
<mailto:[email-masked]> >, Eesti Eripedagoogide Liit 
<[email-masked] <mailto:[email-masked]> >, Eesti 
Koolipsühholoogide Ühing <[email-masked] 
<mailto:[email-masked]> >, Eesti Noorsootöötajate 
Kogu <[email-masked] <mailto:[email-masked]> >, Eesti Avatud Noortekeskuste 
Ühendus <[email-masked] <mailto:[email-masked]> >, Eesti Koolijuhtide Ühendus 
<[email-masked] <mailto:[email-masked]> >, Eesti Vabade Waldorfkoolide ja - 
lasteaedade Ühendus <[email-masked] 
<mailto:[email-masked]> >, Eesti Eraüldhariduskoolide Ühendus 
<[email-masked] <mailto:[email-masked]> >, Eesti Kristlike Erakoolide 
Liit <[email-masked] <mailto:[email-masked]> >, 
Eesti Lastevanemate Liit <[email-masked] <mailto:[email-masked]> >, Eesti 
Õpilasesinduste Liit <[email-masked] 
<mailto:[email-masked]> >, MTÜ Eesti Noorteühenduste Liit 
<[email-masked] <mailto:[email-masked]> >, Eesti Laste ja Noorte Hoolekandeasutuste 
Ühendus <[email-masked] <mailto:[email-masked]> >, Eesti 
Huvikoolide Liit <[email-masked] <mailto:[email-masked]> 
 >, SA Tallinna Koolitervishoid <[email-masked] <mailto:[email-masked]> 
 >, Tartu Ülikooli Kliinikumi lastekliinik <[email-masked] 
<mailto:[email-masked]> >, SA Tallinna Lastehaigla 
<[email-masked] <mailto:[email-masked]> >, MTÜ Sa 
Suudad <[email-masked] <mailto:[email-masked]> >, Kohtutäiturite ja 
Pankrotihaldurite Koda <[email-masked] <mailto:[email-masked]> >, Tallinna 
ringkonnakohus <[email-masked] <mailto:[email-masked]> >, Eesti Advokatuur 
<[email-masked] <mailto:[email-masked]> >, MTÜ Eesti 
Kohtunike Ühing <[email-masked] <mailto:[email-masked]> >

Tere!

Teile on saadetud Sotsiaalministeeriumi dokumendihaldussüsteemi Delta kaudu 
eelnõu arvamuse avaldamiseks.

Palume kooskõlastus või arvamus eelnõule anda hiljemalt 09.01.2026 e-posti 
aadressile [email-masked] <mailto:[email-masked]>  või DVK kaudu.

EIS-is: 
https://eelnoud.valitsus.ee/main/mount/docList/4d88edfb-0545-4e69-b046-05352f250c33

Pealkiri: Lastekaitseseaduse ja täitemenetluse seadustiku muutmise seadus

Registreerimise kuupäev: 28.11.2025

Registreerimise number: 1.2-2/118-1

Lugupidamisega

Sotsiaalministeerium

Suur-Ameerika 1, 10122 Tallinn
Tel. (372) 626 9301, faks (372) 626 9209
e-post: [email-masked] <mailto:[email-masked]>
 <http://www.sm.ee> www.sm.ee